《次韵陈叔易远别离三首》
宋代·苏籀

别情荼无苦，诀语若为道。
日近长安遥，山围烟浪绕。
星河通故长，冰雪迫凋槁。
回辕尚茫茫，延颈空矫矫。
卜归付乾策，此策何人抱。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。